I sommer kunne Politiken fortælle om et nyt eksperiment, som Københavns Kommune i samarbejde med KBHpant og Dansk Retursystem havde sat i søen:

Der skulle opsættes pantholdere på 25 københavnske skraldespande i et forsøg på at mindske antallet af flasker og dåser, der hver dag ryger i affaldskurven i stedet for i pantautomaten.

Efter godt tre måneder med dette pilotprojekt er der nu blevet lavet en større effektmåling, hvor man har efterprøvet, om pantholdersystemet nu også var en god idé.